**James Edward Harden jr.** (s. 26. elokuuta 1989 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2009 lähtien. Hän edusti vuosina 2009–2012 Oklahoma City Thunderia ja vuosina 2012–2021 Houston Rocketsia. Tammikuussa 2021 hän siirtyi Brooklyn Netsiin. Helmikuussa 2022 hän siirtyi pelaajakaupan myötä Philadelphia 76ersiin ja marraskuussa 2023 pelaajakaupassa Los Angeles Clippersiin.*lähde?*

Ura
---

Hardenin varasi NBA:han vuoden 2009 varaustilaisuudessa kolmannella vuorolla Oklahoma City Thunder. Yliopistotasolla hän pelasi vuosina 2007–2009 Arizonan valtionyliopistossa.

Heittävänä takamiehenä pelaava Harden palkittiin kaudella 2011–2012 kauden parhaana kuudentena pelaajana. Kaudella 2009–2010 hänet valittiin tulokkaiden kakkostähdistöjoukkueeseen.

Oklahoma City Thunder ylsi kaudella 2011–2012 NBA:n finaaleihin, mutta hävisi mestaruuden Miami Heatille. Kauden jälkeen Thunder pyrki tekemään jatkosopimuksen Hardenin kanssa (hänen aiempi sopimuksensa seuran kanssa olisi päättynyt vuonna 2013), mutta ei tässä onnistunut. Lokakuussa 2012, juuri ennen kauden 2012–2013 alkua, Harden siirtyi Houston Rocketsiin pelaajakaupassa, jossa Rockets sai hänen lisäkseen Cole Aldrichin, Daequan Cookin sekä Lazar Haywardin ja jossa Thunder sai vaihdossa Jeremy Lambin, Kevin Martinin, kaksi ensimmäisen kierroksen varausvuoroa sekä toisen kierroksen varausvuoron.

Maaliskuussa 2015 Harden paranteli NBA:n piste-ennätystään 50:een.

Harden on NBA-historian ensimmäinen pelaaja, joka teki tripla-tuplassaan yli 50 pistettä, 15 levypalloa ja 15 korisyöttöä. Hänen lukemansa 1. tammikuuta 2017 olivat 53 pistettä, 17 korisyöttöä ja 16 levypalloa.

Heinäkuussa 2017 Harden teki Rocketsin kanssa nelivuotisen ja 160 miljoonan dollarin arvoisen jatkosopimuksen.

Vuodenvaihteessa 2018–2019 Harden teki vähintään 30 pistettä useammassa peräkkäisessä ottelussa kuin kukaan yli 50 vuoteen.

### Maajoukkue

Harden teki ensiesiintymisensä Yhdysvaltain koripallomaajoukkueessa vuonna 2012. Hän oli tuona vuonna osa Lontoon olympialaisten miesten koripalloturnauksen voittanutta joukkuetta. Harden pelasi myös Espanjan MM-kilpailuissa 2014, missä Yhdysvallat voitti jälleen kultaa.

Lähteet
-------

* James Harden Stats Basketball-Reference.com (englanniksi)
* James Harden Statistics College Basketball at Sports-Reference.com (englanniksi)
* James Harden nba.com (englanniksi)
* Hardenin triplatupla USATODAY 2. tammikuuta 2017(englanniksi)

### Viitteet

1. ↑  James Harden *Basketball-Reference.com*. Viitattu 13.8.2012. (englanniksi)
2. ↑  Zillgitt, Jeff: James Harden trade by Thunder shows it's all about money *USATODAY.com*.  28.10.2012. Viitattu 28.10.2012. (englanniksi)
3. ↑   (Arkistoitu – Internet Archive)
4. ↑  James Harden Hangs Historic 53-Point Triple-Double *Sports illustrated*.  1.1.2017. Viitattu 2.1.2017. (englanniksi)
5. ↑
6. ↑
7. ↑  James Harden *USABasketball.com*.  Arkistoitu 13.8.2012. Viitattu 13.8.2012. (englanniksi)
8. ↑  Aldred, Tanya: London 2012 Olympics: USA basketball'ss Dream Team inspire with skill and athleticism *telegraph.co.uk*.  12.8.2012. Viitattu 13.8.2012. (englanniksi)

Aiheesta muualla
----------------

* Kuvia tai muita tiedostoja aiheesta **James Harden** Wikimedia Commonsissa

  

Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski

Yhdysvaltain joukkue – Koripallon MM-kilpailut 2014
4 Curry |
5 Thompson |
6 Rose |
8 Gay |
9 DeRozan |
10 Irving |
11 Plumlee |
12 Cousins |
13 Harden |
14 Davis |
15 Drummond |
18 Faried |
Valmentaja Krzyzewski



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |